El xe on secoeo del I mìłenio v.C., che 'l xe tacà inte el an 500 v.C. e el xe finì inte el ano 401 v.C Sto secoło el xe dito da tanti on gran secoło par el desviupo de l'umanidà. I vèneti i jera on dei popoi pì 'vansai de l'Eoropa e dal seco'eo i vive gran pensadori, sortatut in Gresia inte e sità stato,a pì inportante e rica a xe Atene inte el Atega che co Pericle riva al edà d'or. Sto tenpo vede nasar ła republega romana e in Çina e India i vien fati dei inportanti testi de matematega. I nase el Budismo, Confuçianeximo e Jainismo. I Vèneti i abita tut el Vèneto dal Łago de Garda fin a l'Istria, i xe on popoło 'vansà e struturà. I xe boni e avansai inte el agricoltura, inte el artexanà, inte ła costrusion de armi e altre robe che i trafega co altri popoi, anca grasie a ła navegasion; i ga na łéngua co na scritura, de łe łexi, e tante sità e sentri pì o manco grandi e tanto altro. Intrà el 499 v.C. e el 479 v.C. ghe xe e Guère grego-persiane, che porta łe peleis grege co cai Atene e Sparta a batarse contra el Inpero Persian. Łe guere e finise co a vitoria grega. En Gresia, fiorise a cultura, finise l'edà arcaica e taca chea clasega, Socrate el xe on dei pì grandi fioxofi del tenpo, co studenti famuxi anca łori cofà Platon e Senofonte. I scritori de traxedie Eschiło, Sofocle e Euripide , cusì cofà el comego Aristofan i fa de e gran opare studiae anca a i dì de ancó. Łe tension intrà Sparta e Atene e porta a ła Guera de ła Morea intrà sti do stadi e i so ałeai. A guera finise co a vitoria de Sparta e dei so ałeai. In Çina, i nase 7 renji che i se conbate par 180 ani . Inte ła Gresa Antiga: Miłisiade, miłitar ateniexo Łeoneda I re de Sparta . Aristide, poidego e miłitar ateniexo Eschiło, traxediografo atego . Pauxania, xenerał spartan . Sòfocle, drammaturgo ateniexo . Pericles, poidego, orador e miłitar ateniexo . Zenon de Elea, fiłoxofo eleatego . Erodoto, istorego carian Euripide, dramaturgo atego . Socrate, fiłoxofo ateniexo . Ipocrato, medego e geografo de Coo . Democrito, fioxofo e matematego tracio . Połicleto, scultor arghivo. Alçibiade, stadista, orador e xenerał ateniexo Aristofan, comediografo ateniexo Platon, fiłoxofo e matematego ateniexo . Serses I, re de Persia . Exdra, scriba, profeta e guida dei abrei in patria . Neemia, scritor e personajo del Livro de Neemia, parte de a Bibia. Buda Gautama, fondator del Budismo. Confuçio, creador del Confuçianeximo.